**TÁJÉKOZTATÓ**

**TEMETÉSI SEGÉLYRŐL**

**Jogosultsági feltételek:**

Temetési segély – elhunyt személy eltemettetésének költségeihez való hozzájárulásként – a temetési költségeket megfizető részére nyújtható.

Temetési segély iránti kérelem a haláleset bekövetkezésének időpontját követő harmadik hónap utolsó napjáig nyújtható be.

**A segélyezés feltétele, hogy családban az egy főre eső jövedelem nem haladja meg:**

* családban élő személy esetén a 228.000.-Ft-ot
* egyedül élő személy esetén a 256.500.-Ft-ot.

Különös méltánylást érdemlő esetben e jövedelemhatároktól eltérően is nyújtható támogatás annak a rendkívüli élethelyzetbe került személynek, aki a váratlan többletkiadások viselése miatt anyagi segítségre szorul.

**Kérelem benyújtása:**

A temetési segély iráni **kérelem formanyomtatványon nyújtható be, melyhez csatolni kell:**

* a temetési számlát,
* igazolást az együtt élő személyek jövedelméről: havi rendszerességgel járó jövedelem esetén a kérelem benyújtását megelőző hónap jövedelme, nem rendszeres, illetve vállalkozásból szerzett jövedelem esetén a benyújtást megelőző 12 hónap jövedelmének egyhavi átlaga,
* a gyermek elhelyezésre vagy a gyámrendelés tárgyában hozott bírósági határozatot,
* 30 napján nem régebbi igazolást a 18. életét betöltött, önálló jövedelemmel nem rendelkező, a nappali oktatás munkarendje szerint tanulmányokat folytató fiatal felnőtt tanulói, illetve hallgatói jogviszonyáról.

Nem kötelező, de megkönnyíti munkánkat és gyorsítja az eljárást, ha a kérelmező a halotti anyakönyvi kivonat másolatát is csatolja kérelméhez.

**A temetési segély összege:** 50.000.-Ft.

**Illetékességi terület**: Ászár község közigazgatási területe

**Eljáró szerv:** a képviselő-testület által átruházott hatáskörében a polgármester.

**Illeték:** az eljárás illetékmentes.

**Ügyintézési határidő:** 8 nap, teljes eljárásban 60 nap

**Kapcsolódó jogszabályok:**

* A szociális igazgatásról és a szociális ellátásokról szóló 1993. évi III. törvény
* A pénzbeli és természetbeni szociális ellátások igénylésének és megállapításának, valamint folyósításának részletes szabályairól szóló 63/2006. (III. 27.) Korm. rendelet
* A pénzeli és természetbeni ellátások helyi szabályairól szóló 7/2020. (X.30.) önkormányzati rendelet
* Az általános közigazgatási rendtartásról szóló 2016. évi CL. törvény